（鳥島）
（糖）
蟲蟲好味道
亞歷！返工順利嗎？
一般般啦！
- 他成日諸多挑剔 - 係
（鳥島救世主）
我們今日早到了
（我們愛阿雄）
阿雄以前是我學生！
（阿雄，我們愛你）
（雄牌辣醬）
但我冇教佢扮型
（以阿雄為榜樣） 媽咪，有冇幫我影相？
好，我們到站
（蘋果店，營業中）
天上小鳥飛啊飛
飛到目的地
（阿雄小學）
今日我們會學阿雄點樣救蛋
- 好嘢！ - 我愛阿雄！
我要去廁所！
點解頭先唔去？
阿爆，豬豬島有冇動靜？
冇
阿查，北面有冇發現？
冇發現
- 咩嚟呀？ - 弊啦
天降大批！
- 個批飛緊過嚟！ - 點算好？
匿埋！
咩話？
- 唔好意思 - 我成面都是批！
砰！好嘢！勁啊！
嗰班衰豬…
一定要…
請我哋食午餐！
因為我哋好想…
俾佢哋試吓…
飯後甜品！
唔啱咩？
- 係阿雄！ - 唔好意思
我們要用藍色線，公事需要
隨便用，阿雄
阿雄，你救鳥島之前神憎鬼厭
但宜家人見人愛，真搞笑
你冇必要提起，大家準備好未？
- 三！ - 二
二！
- 阿爆，你要講「一」 - 係喎
一！
（辣醬）
（墨西哥夾餅屋）
唔該要辣醬
好嘢！打中！
多謝大家支持
我想要紅色波波！紅色！
係波波啊！
好，再舉高啲
我跳緊彈床呀！
搞喊班BB，就要食炮彈！
大隻佬，準備好未？
準備好，大大隻佬，你呢？
正啊！
深水炮彈…
- 點解你唔沖涼？ - 點解妳唔沖涼？
可能有少少痛
我睇唔到嘢！
慢慢玩啦！你班蠢雀
行開，唔好過嚟！
唔准偷嘢
唔好意思
阻你一陣，先生，銀包應該係你的
我的英雄！
講呢D
講多幾次
- 里安納？ - 得咗！
里安納，你最好望吓…
唔係來自鳥島
究竟係咩嚟？
來自邊度？
我們需要更大的彈弓
《憤怒鳥大電影2》
再次成功保護鳥島，大家做得好
好嘢
你拯救了我們，阿雄…
你是我們的英雄
點講好呢？我只是盡本份
快點返屋企
繼續用可愛大眼 留意下一次衰豬大整蠱，知冇？
衰豬！
我們來捉妳！
好得意
清理完所有蟹
- 就可以… - 搞掂晒
- 阿雄，咩嚟呀？ - 搞乜鬼？
係咪…係咪一個頭？
咩嚟呀？
睇吓，好似係紙條
難道是情信？或者飛鴿傳書？
或者燈神顯靈
根本冇神燈，別講廢話
親愛的雀仔，我們誠懇要求休戰
坐低傾吓？
心心，里安納上，錫錫
幾聰明，肥豬
不過我們不是蠢材
喂
親愛的雀仔，你們的確是蠢材
但我們真心想休戰
（休戰！）
咩嚟呀？綠色波波？
捉到啦！弊啦！
- 大家睇吓！ - 俾我望望
- 係休戰… - 同班肥豬休戰？
- 休戰？ - 整蠱大戰告一段落！
咩話？冇可能！他們又在整蠱我們
- 咩話？ - 吓？
呢件其實係好事
大家都厭倦互相整蠱同報仇
係！我同意！
厭倦？不…聽我講
諗吓以後樂趣多籮籮
我諗到一個！
- 你覺得佢會去？ - 佢應該有興趣！
不…我們日夜努力都是為了拯救世界
- 但世界不需要被拯救，阿雄 - 當然需要
阿雄…
老友過來，你怕咩？
怕？我有咩好怕？
我冇嘢好怕
我給你一個建議
同型爆老友狂歡一晚
- 尤其係阿查 - 嚟啦，一齊去玩！
搞乜？要去邊度玩？
老友，唔講得呀，因為你一定冇興趣
我們搶走了所有蛋
冇錯，你冇辦法了，阿雄！
即管笑啦，蠢豬
因為妳哋好快會喊到收唔到聲
我會踢妳哋個豬屁股，搶返石頭
- 蛋 - 吓？
妳又講「石頭」，應該是「蛋」
對唔住，我都唔知點解係咁講錯
因為真係石頭囉
唔好喊，芯芯，我好快返
嗨，爹哋
我借細妹用一陣
我們今次真的搶走了所有蛋
冇錯，你冇辦法了，阿雄
即管笑啦，蠢豬
因為妳哋好快會喊到收唔到聲
我會踢妳哋個豬屁股，搶返…
大件事
（豬豬島）
好，咁就…
呢嚿究竟係乜東東？
結冰的水？簡直聞所未聞
歌妮！歌妮！我要睇相！
吓？好，即刻到！
俾我
睇落好凍
一杯飲品插三把遮？
我們的對手到底是誰，竟然咁浮誇？
又跌牙膏，我受夠了
正，熱水浴
搞掂
絲打加油！妳最勁！
絲打加油！妳最型！
絲打！
去啦，BB！去執啦！即刻去執！
執樹枝返嚟！
企穩！
- 我忍夠啦，妳明唔明，迪比？ - 我明
我唔想再住喺呢個迫爆海豹的冰山荒島
再發射一個冰球
做唔到，絲打
工程師俾妳折磨緊
救命！我手腳開始冇知覺！
係喎，唔記得咗添
妳叫佢下次瞄準啲
我哋是時候過好日子
好日子，等緊我哋！
我對靚爪應該感受滾燙熱沙
妳值得嘆吓世界！
冇錯！
到咗啦！阿雄，準備好未？
（極速約會）
真愛等緊你！
極速約會？打死都唔制
現在是交配季節
各位痴男怨女，你們都知規矩
一聽到提示聲…
請移玉步去隔離枱
真命天子可能等緊你
好，屋企見
唔得，你又冇嘢忙
（寂寞哥）
你屋企鎖匙收埋喺我身上
你留低，我先話你知喺邊
好，去玩啦！
我係阿查，事不宜遲，玩個遊戲？
多謝購買戀愛六合彩
妳中頭獎！獎品就是我！
妳好
你好
我食泥
核突
靚仔，邊位想同我玩？
唔駛預我！
我其實唔想參加呢場相睇大龍鳳
呢隻求偶舞送俾你
我想了解妳
妳鍾意左手定右手？我鍾意舉高雙手
（請跟音樂舉高雙手）
礦物質會令泥土有不同味道
我食得出有邊種蟲爬過
邊種蟲喺度成家立室
- 你好嬲？ - 唔係
- 但你睇落好嬲 - 冇咁嘅事
可能係眉毛問題
我眉毛冇問題，我天生咁靚仔
你好似黑面雀
係咩？根本冇呢種雀
正！好型！
好啦，蟲、雀粟定係垃圾？
- 妳講咩話？ - 你鍾意咩食物，傻雀？
唔好諗，憑直覺，答啦！
- 多士？ - 好，多士
（合拍度測試） 鍾意咩顏色？
唔駛問，梗係紅色
如果可以有一種超能力，你會揀咩？
隱形，宜家即刻隱形
好…你得閒會做咩？
其實我好少得閒
我保護鳥島免受攻擊
是全職工作，好唔得閒
我聽講會休戰
冇可能休戰，唔會長久
你到時好得閒，大家不再需要你保護
好啦，我同妳冇計傾
你唔敢講自己感受？
我唔想講，唔代表我唔敢
好，迴避私人問題，仲突然發嬲
- 自言自語 - 自尊心強
不答自己的問題，左手寫字，可能係巫婆
睇嚟你同我非常唔夾
妳要填表先知？犀利
妳去煩下一個吧，祝妳好運
我不需要好運，我有方程式
好，慢慢玩
祝你孤獨一世！
承妳貴言！
佢走啦，就好似一隻孤舟
冇方向、冇目標、冇船員
早啲休息！
（休戰）
（阿雄）
（《鳥島快報》 我們的英雄！由冇用鬼變萬人迷）
冇用鬼！
你好！
阿雄你聽住，我知我們有少少拗撬
你班衰豬想食我們的雀仔蛋！
我冇惡意！
好痛
聽住，我都唔想見到你個衰樣
但我們有危險
你咪係危險囉
不，我們在休戰
你見唔到我綁在氣球上的紙條？
係喎，你話想傾吓
休戰唔係咁呀
有話快講，講完即刻走！
阿雄，我們發現有第三個島
他們正密謀剷除我們
第三個島？
（豬豬島，鳥島）
解釋吓我點解要信你
你冇留意有奇怪物體從天而降？
大冰球？
妳笑得很甜，坐在…
我的…
雙人單車上
冇，完全冇見過
我見過，仲有證據，豬豬特工隊！
搞邊科…
停手…全部同我停手
你手上的相片是鷹島，那些是鷹
鷹？你點樣影到？
用航拍機
- 你有用航拍機監視我們？ - 有
咁你有冇見到我…
有，核突到嘔
阿雄，這比整蠱更重要
我們要放低成見，齊心合力
拯救我們的世界不被毀滅
阿雄…
我們最需要一個英雄
- 我加入 - 太好啦！
我哋要組隊
冇錯，但你聽住！我係阿頭
（英雄）
其實呢個角色有人做咗
（英雄） 型啊！
冇錯，就係我
（英雄）
你一定會好鍾意呢隻雀
雖然佢懵懵地
頭腦簡單，但火力強勁
生日快樂！
流動廁所懷疑有生化武器
（行為不檢） 得啦，我行緊
我哋要幫你逃獄
點幫？
咁樣幫
我鍾意！
（爆破專家）
阿爆，咩聲啊？
我話咗你唔准出街
我大個仔啦，媽咪！
- 跑啊！ - 阿爆，同我返嚟！
呢隻雀速度驚人，快到跑贏時間
阿查！我哋要組隊！
好似有我哋份！
大家落力啲！一齊鍛鍊身材！
我加入！
（極速狂魔）
- 好嘢！ - 但你點樣…
提提你，你寫錯字
是奪寶小組，我幫你改了
- 唔駛擔心，好多人都寫錯 - 唔該晒！
你冇講錯，他果然快
呢隻雀傻更更，但我哋只識佢呢隻鷹
你們搵啱鷹啦，講多啲我聽
任務好刺激
去一個地方叫鷹…
鷹島？
冇錯！睇嚟你有…
聽過
（勇猛戰士）
好開心識到你！
好，宜家只需要搞清楚 呢件火山超級武器點運作
我們需要一個工程智多星
阿查，睇嚟你有嘢想講？或者唱？
我有心水人選，一個女仔
我細妹阿銀
她是飛禽學院全班第一
絕對是完美人選
我都覺！
- 宿舍見！ - 拜拜伊拉！
接得好！
（飛禽學院）
我們以為她性格古怪
點知她連跳四級
仲得到年度新晉工程師大獎
仲有獎學金入讀飛禽學院
犀利，簡直係完美人選
包你鍾意
但唔好太鍾意，她是我細妹，阿雄
否則我打到你骨折！
有飛碟！
我係阿查，請問工程系點去？
呢項發明由30多條絲、金屬線 同棉線捲埋一齊
我正式為大家介紹…
超級繩！
我係話超級繩！
不如叫傻仔繩
我知你諗咩，肥米 你肯定想問有咩咁超級
問得好，肥米
超級繩比起其他繩…
可以承受超過18000公斤重量 絕對係…
悶死雀！
雀界之最
仲係豬界之最
- 點啊，細妹？ - 阿查？
我好開心…
真係…
實在…
我督！督！督！督！
督中，一、二、三，我贏！
有人叫你個名先可以出聲
哈囉？有人嗎？哈囉？
- 係妳？ - 係你？
係妳
咪住，你識得佢？
我都想答，但係俾妳落咒！
好，阿查，我幫你解咒
佢係我老友阿雄，其他是隊友
- 嗨 - 我們是隊友
各位，她是阿銀，世上最好的細妹
我其實唔細，阿查
妳永遠都是我的細細妹
夠啦，大家好
其實我覺得咁樣行唔通
我覺得妳同我們隊未必夾
嘩，我好開心見到…唔係你，係你！
我未見過豬，你們的科技成就好出色
- 握吓豬蹄先？ - 多謝讚賞
我鍾意佢
你一定係阿爆
妳點知？
因為你頭頂有條藥引
超有型
砰！
後空翻！
聽講妳是工程智多星之類
我唔係認叻，不過…
（傑出獎狀）
邊個咁勁？
點解得到咁多獎狀嘅？
（智多星）
呢個細路係咪好勁先？
都話我唔細，阿查
呠呠！吱吱火車到達細妹站！
阿查，行開，我是正經的高材生
我是正經…
唔好…
真係兄妹情深
我們乘風破浪，一定要…
撐！撐！
蛋就在眼前，一定要…
行！行！
帶蛋回家，趁爸媽未…
知！知！
拯救世界，學阿雄這個…
英雄！到！
搵到啦
任務成功，易過借火！
好嘢！
不過好似太順利
咩意思啊？
通常如果太過順利
就會發生意想不到咁大件事
- 我唔明 - 我都唔明
有少少難解釋
但係有時會…
睇吓，就係咁樣
你係咪整蠱我啊？
（特別行動組會議）
（秘密會議）
各位被選中，因為你們在各自領域最頂尖
而又肯上當
你們的能力即將受考驗，面對呢個勁敵
大家都見到呢個係…
火山
我助手係想講火山
- 助手？你先係助手 - 放手
- 俾我！ - 唔得，我先係阿頭
其實係複式火山
睇高度同火山通道群就知
好，當我冇講過
呢個係…超級武器！
奇怪，似火山多啲
冇錯，恐怖之處係…
呢個係敵方的變態領袖！
點解會喺度？
- 核突 - 下一張！
- 係豬屁股 - 下一張！下一張先啱！
- 我究竟睇咗乜嘢？ - 下一張！
（可愛到暈） 歌妮！
係你自己影喎
呢個係敵方的變態領袖
嘩嘩嘩…老友，你識佢？
我識佢？冇可能，太荒謬
從來未見過佢，佢邊位？我唔知喎
完全呃唔到人，不過繼續
好，有咩計劃？
好，各位，以下是計劃
第一步，秘密潛入鷹島
第二步
我們要闖入超級武器裡面
- 收到 - 好…
第三步
闖入之後破壞超級武器
（根本冇計劃） 冇計劃
希望趕得切阻止他們毀滅兩個島
就係咁
好，我有幾個問題
點解？我解釋得好清楚，傻瓜都聽得明
咁點樣潛入鷹島？
超級武器究竟係咩？點樣破壞佢？
完成任務之後到底點樣逃走？
呢一點好重要
我同意，點解唔係佢話事？
我都話佢好醒目
各位，等等先
- 鷹神 - 吓？做咩望住我？
你有冇鷹島地圖？
吓？冇，根本冇地圖
（鷹島地圖）
- 有地圖 - 搵到地圖
- 等陣，大家聽唔聽到？ - 聽到咩？
聽落似口哨聲
聽落似係…
大家…
走啊！
盡頭係逃生出口！
根本唔安全
等陣，停低！
嚇死豬啦！
大件事
大家跳上嚟！
回帶…播多次…
- 正！ - 爽啊！
成個山頂撞冧咗啊！
格蘭！今次做得唔錯
- 正！ - 掂啊！
- 比個五我！ - 啫喱，拍上面啊
今次一定嚇走佢
「佢」？妳想嚇走邊個？
係囉，「佢」係邊個？
「佢哋」，我係話「佢哋」
咪再問蠢問題
對唔住
- 嘩！好恐怖！ - 差啲冇命
多謝你救我們，鷹神！
鷹神不嬲可靠…
大家捉住張地圖！
有用啊！
左邊！左邊！靠左邊！
話我知係你條褲爆呔
我都唔著褲嘅！
我哋全部冇著褲！
弊啦
（時間等於8.1秒）
8.1秒
阿銀！
喂！你哋搞咩？
佢其實只係多謝我救返大家…
唔好意思，你救返大家？
- 捉住地圖是我的主意 - 它裂開咗
可能因為我們隊有太多雀
我座山！
我哋有麻煩
我哋要阻止超級武器…
我督！
弊啦，今次大件事
鷹山冧咗？
我們會冇事啩？
唔係啩
媽咪，鷹山發生甚麼事？
等陣先…
點解冇人離開？點解佢哋咁淡定？
好，我諗到啦…
我決定要咁做
我要你哋將所有冰球
注入…
熔岩
應該冇可能
咩話？你冇聽過熱乳化劑？
梗係…聽過
只需要用聚丙烯酰胺加強兩種物質的
納米粒子和表面活性劑的連結
明白
你去搞掂，我要餵BB
好，我終於可以餵BB，擘大口！
邊個係我BB？你就係我BB！
我警告妳，唔好對住我眼眨眨
邊個會做呢種事？
阿雄，我們會冇事啩？
好，大家唔駛擔心，我們搞得掂
有我阿雄前後左右保護你
仲有我啲毛毛？
冇錯，仲有你啲可愛毛毛
睇嚟今次會冇事
你百分百肯定唔駛撤離？
放心，阿雄會保護大家，係咪？
當然，大家只需要保持冷靜
- 好消息！多謝！ - 唔駛驚，有阿雄喺度！
- 我哋愛你，阿雄！ - 我哋需要你，阿雄！
多謝！大家的支持對我好重要
好，里安納，船呢？
好趣緻
犀利，咁多人點塞得落？
應該冇問題
勁啊
唔係啩！
請上船！
有冇人想拎返自己個袋？
（真的不用撤離？） 唔好衰啊，阿雄！
我哋有三長兩短，唯你是問
我得嘅
各位先生、女士…
我為大家介紹工具專家，加利！
就係佢哋？
我捱更抵夜就係為咗呢隊所謂精英？
將就吓啦
我真係好失望
好啦
呢個時候請大家起身，跟我嚟
歡迎嚟到豬豬工具實驗室
周圍都是我的發明，經白老鼠團隊測試過
好犀利
我都覺
所有工具都針對今次任務
而專門設計
首先係透明噴霧
想在光天化日之下冇人發現？
透明噴霧幫到你
嘩，我變透明！
嘩…
的確犀利
- 好勁啊！ - 透明效果維持幾耐？
永遠
等陣，咩話？
天娜，我哋今晚見唔到面
下一件工具有咩用？活埋我哋？
咩話？咪亂講啦
收埋啲鏟
我哋繼續
你兩個搞乜鬼？
好好玩！
黐笠笠咁！係咩嚟？
一種特殊防火劑，叫豬鼻涕
點解要咁叫…算啦，唔駛講
啱啦！試真啲！
各位做好準備，因為下一件工具非常特別
閃令令
冇錯老友，大膽又時尚，簡單而複雜
呢部儀器可以探測方圓100呎內的鷹
點用法？
撳一下呢個掣就搞掂
有隻鷹喺附近…
冇錯，唔駛講都知
哎呀，俾你哋捉到
呢部聰明儀器…
絕對會…
對今次任務…
有莫大幫助
厲害，冇得彈
宜家可以熄咗佢啦？
其實佢會自己熄機…
好彩啫
只要冇鷹喺附近，一個鐘後就會熄機
咩話？
喂，俾返我！
- 搞掂 - 唔該晒
好，大家，呢啲工具好唔…
阿雄，傾兩句？
我知你習慣做阿頭
冇問題，但既然我們是一個團隊…
仲係由你組隊…
或者你應該更支持大家
結果可能有驚喜，係咪？
好啦…
加利，嘩，你啲發明真係好犀利
我實會諗到個計劃，運用所有…
咁厲害嘅工具…阿爆！
嗨，阿雄
我哋點樣上去上面？
我要救返未出世的細妹
但蛋在雲上，我們在下面
究竟要點上去？
妳做得好好，蘇兒
忍住道氣，知冇？
弊傢伙
放啲氣出嚟
解唔開
好，等我試吓
咩事？有咩…事？
唔駛擔心，我會救返大家
蛋啊！
終於救返妳哋啦
我都話我搞得掂
係大蟒蛇
冇得彈，我簡直係天才！
正！我鍾意！條橋係我諗
咪住…
小心！
- 我著火啊！ - 叫咗你小心啦
格蘭，我要熔岩球，唔係熔岩漿
格蘭又衰咗
差少少就成功
不過要多兩星期
兩星期？兩星期…
呢個係大工程
好，其實係咁，我老毛病又發作
我唔太肯定頭先聽到嘅
到底係咪真
喂，排骨精
你聽到「兩星期」定係「聽日」？
好似係「聽日」？
肥仔，你聽到咩？
同妳一樣？
好，我決定咁做
我要打俾以前的工程師史提
其實你好似佢
（絲打來電）
嗨，我是史提
我宜家唔方便聽電話，但你知點做啦
係喎，我罰緊史提
咁你頭先話幾時搞掂？
聽日
我果然冇聽錯，睇吓，大家都開心
（第一步：潛入鷹島）
唔好…
老友小心，好跣…
嘩
- 各位，我哋行動啦 - 我哋得嘅
我們要救鳥島！
唔止鳥島，有兩個島要救
我做唔到
- 我犯下大錯 - 咩意思？
絲打
絲打係邊位？
鷹島首領，她想毀滅我們的島
我和她曾經訂婚
- 咩話？ - 你係話訂婚？
你哋「電親」？
你宜家先講？
遲講好過唔講
已經係陳年舊事
當時係90年代
（《迷離羽》） 佢係學校最聰明嘅女仔
而我打扮夠晒潮
我同佢一見鍾情
（百鳥視達）
（熱乳化劑）
（一個訊息）
「掛住妳」？
遇到佢係我成世鷹最好嘅事
但我未準備好成家立室
訂婚戒指？
於是我…
我…
拋棄佢
你點可以咁對佢？
因為我係冇膽鬼
好多人都唔知
其實都知…
佢應該一直都好傷心
都係我錯
講緊電親定係訂婚？
其實我啱啱醒起
我有事要返屋企先
真係唔該晒
暴力咗少少
大家聽住，呢度守衛森嚴
只要跟實我…
喂喂喂，搞邊科？
大家覺得呢？俾佢睇好冇？
睇咩？
哈比！
呢隻假鷹似到足，係咪？
假鷹？
交俾你控制
我就幫手踩
你們諗到呢個主意，但唔同我講？
係
咁樣唔會成功
我哋認為咁係越過守衛 潛入超級武器的最好方法
- 我支持阿銀 - 佢好醒目
聽住，大家都旨意我拯救…
係我哋，大家都旨意我哋，阿雄
是旦啦，妳的計劃就係靠呢隻嘢 潛入超級武器？
哈比唔好介意，佢冇心鬧你
算啦…你哋知嘛？
我會自己上去拯救世界
我本來都應該靠自己
各位，我對你哋同哈比呢條橋 有百分百信心
但我覺得阿雄需要我
守衛見唔到我哋
我哋唔係一齊行動，阿銀
我自己搞得掂，妳走
宜家方便講你的感受？
當然唔方便！
我唔需要妳幫手，知冇？我特登跣手
咪煩我
你頂帽跌咗！
係，我特登，因為太重
各位，鷹嘴準備好
- 兩隻手準備好未？ - 有兩手準備！
隨時可以露兩手
露兩腳都仲得
好，腳仔！行兩步睇吓
犀利啊
一定掂！
肯定好有型
各位開始行動
咪咁啦，啫喱
你都知當更唔准食零食
但我早餐食得唔夠飽
好，我負責講嘢
嗨，兩位鷹同事！
弊，佢要扮聲
我返工就快遲到
唔知點解今日好塞車
但好消息係我及時趕到！
90度轉身，快！
但好消息係我及時趕到！
請出示證件
證件？
我好似冇帶！
- 扮摷袋 - 卡住咗！
卡住？你搞咩啊？
守衛，留意有冇疑似入侵者
等陣先
- 發生咩事？里安納？ - 佢懷疑我哋！
我哋大鑊啦
好，我明咩事啦
我知你有咩古怪
- 啫喱，你明唔明？ - 我諗我都明！
啫喱，我一睇就知咩事
呢隻嘢…
好明顯…
係新仔！
冇錯，假扮鷹潛入…咩話？
我知！你係東塔的新守衛
冇錯！
就係我！
我一早估到，啫喱，俾佢入去
好
唔該晒！
我哋成功潛入
好嘢！
- 成功啦！ - 左扭！右扭！
- 正啊！正啊！ - 扭吓屁股！
勁啊！勁啊！
快啲入去啦！
（第二步：闖入超級武器）
爬上超級武器最頂，搞掂！
好嘢，你終於到啦！
好，下面咩情況？
妳見唔見到？
係超級武器！
唔係，係超級武器的電源
我哋只需要落去下面…
剪斷電線
好，就算唔觸電
都有守衛喺嗰度、嗰度同嗰度
（繩索長度：725呎）
條繩又唔夠長…
- 睇嘢啦 - 吓？你搞咩啊？
未扣好安全扣！
阿雄，你傻咗？
信我，我知自己做咩…
我都話，條繩唔夠長
我知，唔需要夠長，係我嘅計劃
但我原本想去嗰邊
- 好啦，但係… - 睇嘢啦！
唔好…
哈囉！
嗨，計劃宜家先開始
又見面啦
我返嚟係有嘢想講，但唔記得咗，拜拜
得啦…捉實…唔好啊…
聽唔聽到有聲？
要推你一把？
係
嗨，弊啦！你條羽毛！
有守衛！
小心！
阿銀！妳做咩啊？
弊啦！阿雄呢？
阿銀！妳睇吓
英雄就係咁樣拯救世界
唔係啩！呢度樣樣都壞！
宜家要逃走
你兩個跟我走
- 我… - 腹肌好勁
我知
（高度機密超級武器）
好，試吓0000
好，試吓1234
試吓4321
試吓1800開門
撞唔中，阿查，你幾時生日？
（不准進入） 試極都唔得！
- 收到，冇問題 - 大鑊
有人嚟緊，快啲匿埋！
好痛！
有隻鷹喺附近…
（只准授權人士進入）
好，你準備啟動封鎖程序
我去廁所先
收到
我哋要拎張匙卡
好，歌妮，拎匙卡
有嘢擋住
阿查！下面咩情況？
有塊板隔住
可能喺另一邊
等陣先
扮屙殊殊
- 弊，佢走啦！ - 阿查，拎匙卡！
拎到啦！
好，咁我就…
返到屋企！我哋終於到啦！
我哋好掛住你，鳥島！
鳥島？
呢度係豬豬島，傻妹，鳥島喺嗰邊
入到嚟啦！
真係講都冇豬信啊
- 我要睇 - 阿查咪住！等陣！
我想睇吓，你踩住我塊面，借過
大鑊
搞咩？發生咩事？
佢似乎想同我哋比舞？
接受挑戰！
加油，卡爾！
- 搞邊科？ - 好似跳緊霹靂舞
咩話？
嗨，靚仔！
將兩隻雀…
用冰鎖住！
- 佢哋捉咗阿雄同我細妹！要救佢哋！ - 咁超級武器呢？
那是我細妹！我要救佢
阿查，慢啲…停！
（請進）
正啊！
- 喂，郁完未？ - 發生咩事？
係咁嘅，你連累我們被捉 用冰鎖在大浮床上
豬隊友
我以為咁做可以…
阻止我？
你哋呢對相思雀以為嚟呢度可以阻止我
相思雀？冇可能，我哋連朋友都唔係
好老土
衝動傻雀配強勢才女
你完全接受唔到，係咪？
- 我… - 等我估吓，你鍾意單獨行動
「我要自己拯救全世界！」
成個大男人咁！
哎呀，俾佢講中咗
可能佢有時太黐身
可能佢太早送訂婚戒指俾你
佢似乎唔係講緊我哋
可能佢講緊鷹神
迪比！開電視！
- 收到！好啦… - 有紅色掣嗰個
- 睇睇先… - 紅色啊，迪比
我計劃將這兩個落後島仔
打造成我的私家樂園
妳癲咗！
一切都要由我話事
知唔知點解？因為我好努力先有今日
係我應得的
我只需要消滅島上居民
妳好殘忍！
格蘭！示範俾佢哋睇吓
妳話點咪點囉，老女人
你講咩？係咪講我壞話？
我們竟然在天上飛！飛！
多得呢班豬隊友咁勁…
勁！
搞乜東東？
豬豬島！
各位注意！
請所有豬豬有咁遠走咁遠！
鳥島！
媽咪同爹哋！
大嚿？班細路呢？
班細路去咗邊？
我唔明，阿雄明明話會救我哋！
唔係啩！
真係得咗！
好嘢…
島上面都是無辜的雀和豬！
你哋本來有機會撤離
但唔知點解，你哋冇走！
你百分百肯定唔駛撤離？
我好肯定唔駛撤離
大家只需要保持冷靜
對唔住
講笑，我唔覺得對你哋唔住
避過一劫
（陳列品）
（鷹神）
（雀粟）
（我和絲打）
最衰都係我
阿雄，唔係你錯
唔係，我真係做錯咗
我只諗住自己
我怕如果我唔係英雄，大家就唔再…
唔再鍾意我
阿雄，你做咁多嘢
就係怕大家唔鍾意你？
我…
係啊
各位鷹老友！
邊個唔想再住喺冰山荒島？
我哋！
佢想做咩？
邊個唔想次次飲熱朱古力都凍到震？
我！
邊個唔想再食急凍晚餐？
- 急凍晚餐？ - 阿爆，行啦
邊個唔想周圍只得冰、冰同埋冰？
我
邊個想喺熱帶太陽之下，無憂無慮生活？
我！我要熱辣辣！
我要火辣辣！
冇得返轉頭 我哋值得擁有嘅未來就快到手！
格蘭！啟動武器，開始倒數！
10分鐘後發射
大家退後
- 聽唔聽到？ - 阿爆？
搞邊科…
唔係嘛？
唔係！我哋冇嘢…
好明顯有嘢
各位，點解時間倒後行？
- 得返10分鐘 - 唔行動就冇機會
豬族和鳥族全靠我們
阿雄，要點做？
其實我…
我覺得呢個時候需要一個強大領袖
我們需要英雄
知唔知係邊個？
就係阿銀
有冇計仔？
其實我諗到幾個
（計劃）
好，那是超級武器的核心
仔細睇會發現它由氣壓驅動
複式火山周圍的水分會在瞬間蒸發
將一股高壓蒸汽送到表面
蒸汽會儲存在壓力艙
我們就要破壞那部分
唯一問題係周圍有武裝守衛
阿爆，你有冇辦法請走班守衛？
有幾個望落好打得，唔易對付
冇問題，交俾我
好，阿查，我要你去熄閉路電視
數量好多，你要快手
快？放心啦，細妹
阿雄，你同我入冰球裡面
入冰球裡面？好，冇問題
里安納、歌妮、加利 見到橙色熔岩管附近的大手掣？
見到
你們將它拉到底
令斜台升起，阿雄和我喺冰球裡面碌過去
就會以完美軌跡飛起
啱啱好打中超級武器，明白未？
（成功摧毀）
- 咁先似樣！ - 好計，阿銀！
媽咪一定為妳自豪
好，大家伸隻翼出嚟，圍個圈
加油！
阿查，熄咗閉路電視就通知我哋
好，即刻行動
放鬆啲
（《我的超豪雀友》，絲打著）
（手衛）
- 啫喱！ - 咩事？
- 過嚟，你睇吓 - 做咩？
（正常）
畫面顯示「正常」喎
（肉丸？一切正常）
啫喱，你見唔見到？
咩都見唔到
不是那邊，不是這邊
應該是這裡
(我等你出來)
(好)
只要沿住條軌道行，就可以去到手掣度
好
唔好掂熔岩管
我唔知過唔過到
縮起屁股！
聞唔聞到煙肉味？
冇人見到我，身輕如燕
我偷偷哋，靜靜雞潛入去
邊個打低你？我唔知
因為敵人太鬼祟，我發現唔到
隊長，你見到佢？
冇人見到我，一個打10個
我唔明，點解妳唔同阿查一組？
他絕對快過我
唔得，他太輕
阿爆呢？他絕對重過我
他太慢，你啱啱好
真搞笑，妳話過同我唔夾
係，但有啲嘢唔同咗…
唔同咗？咁我哋要做咩？
- 我哋執行任務 - 係，做任務，冇錯
阿爆，我們已經就位
係時候請走班守衛
收到
阿爆加油，打起精神，你做得到
控制室有可疑入侵者
收到
你得嘅，阿爆，請走班守衛，請走佢哋！
多謝你請飲酒，老友！
連格蘭都玩得好開心
鯊魚B…
- 鯊魚B - 識唱一齊唱！
阿銀，佢哋全部中計
收到，里安納？執行X計劃
X計劃？我以為妳話「舞」計劃
舞計劃？
套衫幾襯我
你哋都唔錯！幾好睇
郁吓兩隻手
- 郁緊啦 - 郁得好勁添
好嘢！
三分鐘後發射
迪比，新生活即將開始，好似新年！
冇錯，我去準備閃粉同裝飾
一定好好玩！
絲打！我哋有麻煩
唔係啩…
去搵佢哋！
好，冰球在那裡製造
洞口一打開就要即刻跳落去
- 妳肯定？ - 其實唔肯定，今次靠直覺
估妳唔到
所有鷹守衛注意！
囚犯走甩咗！
- 各位返回崗位！ - 收到！
大家咪走住！
歡樂時光仲未完
阿銀，我哋有阻滯
去開工…
- 好，數到三就跳 - 收到
一、二…
三！
得咗！阿雄？
成功啦！
- 弊，咩嚟… - 熔岩注入器！
等我嚟
阿雄！
好，宜家碌落去啦
宜家點做？
如果我冇計錯
我哋三隻豬疊起應該夠高…
加利？
頂住！
好，計劃有變
要加快到時速65哩，左、右…
- 至少今日行夠步數 - 兩分鐘後發射
倒數兩分鐘，各位！
兩分鐘後發射！
左、右…
要破壞超級武器！
里安納，斜台準備好未？
處理緊
點算好？
- 我哋要諗辦法 - 我諗到
得啦，唔好煩我先，歌妮
我諗緊點樣上去拉手掣
里安納
得喎！
阿銀！宜家幾快？
最快時速59哩，要加快到65哩
卡住咗！要再重啲！
好，我嚟啦！
郁緊啦！
大件事
63、64哩
仲有一分鐘！
清走啲屋，唔好遮住妳個無敵海景
- 阿銀！手掣斷咗！ - 斷咗？
里安納，有冇工具可以用？
我哋就到斜台
工具？有工具！
仲有45秒！
全體人員注意，宜家啟動發射程序
啟動中
加利！有冇辦法拎工具俾我？
唔得，冇辦法
- 阿查！我需要加利個背囊 - 收到！
加利，你喺邊？
阿查！呢邊！
好嘢！宜家時速65哩！
仲有15秒！
發射啦！
十！
- 里安納！快啲郁手！ - 九！
- 一定要升起斜台！ - 八！
七！六！
五！四！
- 接住！ - 三！
二！
一！
有隻鷹喺附近…
好嘢！
唔好！
放開我細妹！
- 冇用？ - 我唔明
當然冇用！
你哋一定好愛兩個島仔
竟然咁搏命救佢哋
不過呢，我完全唔在乎
因為我係冷血嘅
唔好！
絲打！
等陣！
- 咩話？ - 係鷹神！
一切都因我而起
我喺婚禮當日拋棄妳
從此妳個心受盡折磨
唔係嘛？你宜家講呢啲？
妳對付我！放過兩個島
你真係膽生毛！
我知！我就好似挖咗妳個心出嚟
- 係喎！用超級繩 - 咩話？
令妳嘅生命好似穿咗窿，妳要放過自己
（模擬發射力道） 我明啦，得啊
出手啦，妳懲罰我
阿查
係我抵死
伊芬，你以為一切關你事？
伊芬？
笑大我個口，你面皮幾尺厚
我20年來冇諗起過你呢隻肥雀
咩話？
你又懶又蠢又抵鬧
餵你都嫌嘥米飯，你一啲用都冇
你唔值得留戀！我冇諗起過你
冇諗起你對臭腳，冇諗起你唔協調嘅手…
冇諗起你唔靈活嘅手踭…
等陣，咁妳到底有冇諗起我？
我話你知，蠢雀
我唔再鍾意你，同埋呢個地方
我準備搵更好嘅生活，為咗自己同個女
其實係我哋個女
咩話？
唔係啩
佢係我爹哋？
我有個女？
係，冇錯
我獨力喺呢座冰山荒島養大佢
但我宜家要去嗰兩個熱帶小島嘆菠蘿冰
因為係我應得嘅！
- 停手！ - 唔好
- 有用啊！ - 好嘢！
弊啦
拉住！
妳哋得嘅！捉實條繩！
係班BB！
弊！佢哋頂唔住啦！
跳！
大家走啊！
走啊！
等陣，冇可能
有我喺度！
- 我好驚啊！ - 我都係！
- 成功咗！ - 冇錯
迪比？喺邊度？迪比呢？
迪比？
迪比，唔好啊
我做咗啲咩？
迪比
妳冇事嘛？
乖女？寶貝女？
我一分鐘前開始嘅至愛？
爹哋？
係
你好勁啊！佢救咗我
迪比
媽咪！可唔可以養佢？求妳啦
等陣…喺妳答之前，我有嘢俾妳睇
（我和絲打）
咪住…
仲有一個靠近我個心
我不想再等
雀生苦短
妳會說好還是…
拒絕
好難聽
你真係可悲
耶！
我未參加過婚禮！
究竟係邊個結婚？
大嚿，好似我們婚禮，但豪華得多
送花俾你…
各位先生女士，豬朋雀友…
我們今日聚首一堂，為咗呢對俊男美女
唔只因為佢哋即將結為夫婦
亦因為其中一位曾經想毀滅我們的島
為了一些自私原因
估吓邊位？
- 婚禮好感人！ - 冇錯
但鷹神在關鍵時刻及時趕到
搶走我哋阻止絲打的功勞
就係你，靚仔
我愛妳
埋尾啦
我宣布兩位正式成為鷹夫婦，可以錫錫…
嚟啦！
正啊！錫佢啦，鷹神！我想嘔啊
錫佢，絲打！錫佢，爹哋！
各位！請大家望吓我呢邊
大家好，聽我講
我想敬一杯酒
俾拯救大家的雀仔英雄
我們的英雄，阿雄！
為阿雄歡呼！
阿雄…
你是我們的英雄，阿雄…
輕力啲，我骨頭脆…
- 我哋愛你，阿雄！ - 冇錯！
嘩，多謝大家，多謝
講兩句…
睇嚟大家仲好愛你，阿雄
我其實…
我好榮幸，我真係…
兩秒，俾我兩秒，好快返嚟
講得好！
唔該借借…
我想過去
阿銀！
多謝大家，多謝
大家的支持和愛戴真係…
對我好重要，但…
我唔配
- 佢先配 - 發生咩事？
佢係物理堂個宅女？
佢先係真英雄，就係佢
係阿銀諗到辦法阻止超級武器…
最後成功拯救大家
阿雄，唔係我一個人的功勞
冇錯，我們是團隊
今次成功全靠阿查、阿爆
- 歌妮、加利 - 多謝！
仲有里安納
其實冇里安納都得
- 老實講 - 里安納最勁！
全部靠晒我！我有潛水艇！
仲有鷹神
你好型！
最後梗係唔少得三隻得意BB
只有團結一心先會更加強大
就好似超級繩
為阿銀歡呼！
我想做工程師！
- 加利，揭幕啦！ - 收到
好嘢！我哋做明星！
睇吓！係我！
佢哋先係真英雄
佢哋值得大家愛戴，唔係我
我哋更愛你，阿雄！
阿雄萬歲！
你睇，你絕對唔孤單
我結婚啦！一齊玩！我嫁人啦！
迪比，唔好掛住飲雜果賓治！
過嚟同媽咪跳舞！
阿雄同阿銀去咗邊？
好，蟲定雀粟？
講笑咋！我知係多士
多士
其實我話鍾意多士係講反話
話聲妳聽
咩話？你會講反話？
- 點會？ - 我知妳笑緊我
或者你得閒可以教我
好，等妳拯救完世界先啦
其實我啱啱拯救完，所以幾得閒
咁啱嘅！我都幾得閒喎
咁啱嘅，我又好得閒喎
等陣，係咩聲？
吱吱火車到達電燈膽站
阿查！唔好！
督督督…
大家即管笑啦
冇人可以阻止我！
我會阻止妳，絲打！
妳阻止唔到我…
俾妳睇吓我三個細妹瞓覺幾得意
好嘢！
好得意！
我以為已經孵化咗
孵化啦！
- 好嘢！ - 出嚟啦！
好嘢，我見到一隻啦！
媽咪！
弊啦
有咩幫到妳？
唔好意思
媽咪？
嗨
我啲細妹啊！
拜拜！
媽咪！
寶貝細妹，錫晒妳哋
我哋要好好照顧佢哋，望到實一實
冇錯，唔好俾佢哋離開我哋
拜拜
（永遠懷念卡爾拉治奧）
字幕翻譯： Raven Wong